[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 2.10.2007

COM(2007) 561 τελικό

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την κατάργηση των δασμών αντιντάμπινγκ που επιβλήθηκαν με τον κανονισμό (EΚ) του Συμβουλίου αριθ. 1050/2002, της 13ης Ιουνίου 2002, στις εισαγωγές οπτικών δίσκων με δυνατότητα εγγραφής καταγωγής Ταϊβάν και για την παροχή δυνατότητας της επανείσπραξης ή της επιστροφής τους και για την κατάργηση των αντισταθμιστικών δασμών που επιβλήθηκαν με τον κανονισμό (EΚ) του Συμβουλίου αριθ. 960/2003, της 2ας Ιουνίου 2003, στις εισαγωγές οπτικών δίσκων με δυνατότητα εγγραφής καταγωγής Ινδίας, για την παροχή δυνατότητας της επανείσπραξης ή της επιστροφής τους και για την περάτωση της διαδικασίας όσον αφορά τις εισαγωγές αυτές

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Πλαίσιο της πρότασης |

Αιτιολόγηση και στόχοι της πρότασης Η παρούσα πρόταση αφορά την εφαρμογή του κανονισμού (EΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας, όπως τροποποιήθηκε τελευταία με τον κανονισμό (EΚ) αριθ. 2117/2005 του Συμβουλίου, της 21ης Δεκεμβρίου 2005, (εφεξής «ο βασικός κανονισμός αντιντάμπινγκ») και του κανονισμού (EΚ) αριθ. 2026/97 του Συμβουλίου, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας, όπως τροποποιήθηκε τελευταία με τον κανονισμό (EΚ) αριθ. 461/2004 του Συμβουλίου, της 8ης Αρτίου 2004, (εφεξής «ο βασικός κανονισμός κατά των επιδοτήσεων») στις διαδικασίες που αφορούν τους δασμούς αντιντάμπινγκ που επιβλήθηκαν στις εισαγωγές οπτικών δίσκων με δυνατότητα εγγραφής καταγωγής Ταϊβάν και αφορούν τους αντισταθμιστικούς δασμούς που επιβλήθηκαν στις εισαγωγές οπτικών δίσκων με δυνατότητα εγγραφής καταγωγής Ινδίας. |

Γενικό πλαίσιο Η παρούσα πρόταση εντάσσεται στο πλαίσιο της εφαρμογής του βασικού κανονισμού αντιντάμπινγκ και του βασικού κανονισμού κατά των επιδοτήσεων και είναι το αποτέλεσμα έρευνας που έχει διεξαχθεί σύμφωνα με τις ουσιώδεις και διαδικαστικές απαιτήσεις που καθορίζονται στο βασικό κανονισμό αντιντάμπινγκ και στο βασικό κανονισμό κατά των επιδοτήσεων. |

Ισχύουσες διατάξεις στον τομέα που καλύπτει η πρόταση Δεν υφίστανται διατάξεις στον τομέα τον οποίο αφορά η πρόταση. |

Συνοχή με άλλες πολιτικές και στόχους της Ένωσης Άνευ αντικειμένου. |

Διαβουλεύσεις με τα ενδιαφερομενα μερη και αξιολογηση αντικτυπου |

Διαβουλεύσεις με τα ενδιαφερόμενα μέρη |

Τα ενδιαφερόμενα μέρη τα οποία αφορά η διαδικασία είχαν ήδη τη δυνατότητα να υποστηρίξουν τα συμφέροντά τους κατά τη διάρκεια της έρευνας, σύμφωνα με τις διατάξεις του βασικού κανονισμού αντιντάμπινγκ και του βασικού κανονισμού κατά των επιδοτήσεων. |

Συγκέντρωση και χρήση εμπειρογνωμοσύνης |

Δεν υπήρξε ανάγκη προσφυγής σε εξωτερική εμπειρογνωμοσύνη. |

Αξιολόγηση αντίκτυπου Η παρούσα πρόταση είναι το αποτέλεσμα της υλοποίησης του βασικού κανονισμού αντιντάμπινγκ και του βασικού κανονισμού κατά των επιδοτήσεων. Ο βασικός κανονισμός αντιντάμπινγκ και ο βασικός κανονισμός κατά των επιδοτήσεων δεν προβλέπει τη γενική αξιολόγηση του αντίκτυπου αλλά περιέχουν πλήρη κατάλογο των όρων που πρέπει να αξιολογούνται. |

Νομικα στοιχεία της πρότασης |

Συνοπτική παρουσίαση των προτεινόμενων μέτρων Στις 22 Mαρτίου 2007, η Επιτροπή κοινοποίησε με ανακοίνωση που δημοσιεύτηκε στην Επίσημη Εφημερίδα της Ευρωπαϊκής Ένωσης[1], την έναρξη μερικής ενδιάμεσης επανεξέτασης των μέτρων αντιντάμπινγκ που εφαρμόζονται στις εισαγωγές οπτικών δίσκων με δυνατότητα εγγραφής καταγωγής Ταϊβάν και μερικής ενδιάμεσης επανεξέτασης των αντισταθμιστικών μέτρων που εφαρμόζονται στις εισαγωγές οπτικών δίσκων με δυνατότητα εγγραφής καταγωγής Ινδίας. Οι επανεξετάσεις που άρχισαν με την πρωτοβουλία της Επιτροπής περιορίστηκαν στο πεδίο εφαρμογής της εξέτασης του κοινοτικού συμφέροντος. Η συνημμένη πρόταση κανονισμού του Συμβουλίου που υποβλήθηκε από την Επιτροπή περιέχει τα οριστικά συμπεράσματα σχετικά με το συμφέρον της Κοινότητας. Στις 6 Σεπτεμβρίου 2007 ζητήθηκε η γνώμη των κρατών μελών στο πλαίσιο της επιτροπής αντιντάμπινγκ και της επιτροπής κατά των επιδοτήσεων. Τα κράτη μέλη επικρότησαν σε μεγάλο βαθμό την προτεινόμενη πορεία δράσης. Προτείνεται συνεπώς στο Συμβούλιο να εγκρίνει τη συνημμένη πρόταση κανονισμού που πρέπει να δημοσιευθεί στην Επίσημη Εφημερίδα της Ευρωπαϊκής Ένωσης το ταχύτερο δυνατό. |

Νομική βάση Ο κανονισμός (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (εφεξής «ο βασικός κανονισμός αντιντάμπινγκ»), και ο κανονισμός (ΕΚ) αριθ. 2026/97 του Συμβουλίου, της 6ης Οκτωβρίου 1997, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας, όπως τροποποιήθηκαν τελευταία με τον κανονισμό (ΕΚ) αριθ. 461/2004 του Συμβουλίου, της 8ης Μαρτίου 2004 (εφεξής «ο βασικός κανονισμός κατά των επιδοτήσεων»). |

Αρχή της επικουρικότητας Η πρόταση υπάγεται στην αποκλειστική αρμοδιότητα της Κοινότητας. Συνεπώς, δεν εφαρμόζεται η αρχή της επικουρικότητας. |

Αρχή της αναλογικότητας Η πρόταση είναι σύμφωνη με την αρχή της αναλογικότητας για τους ακόλουθους λόγους: |

Η μορφή δράσης περιγράφεται στον προαναφερόμενο βασικό κανονισμό αντιντάμπινγκ και τον βασικό κανονισμό κατά των επιδοτήσεων και δεν αφήνει περιθώρια λήψης αποφάσεων σε εθνικό επίπεδο. |

Δεν υπάρχουν ενδείξεις για το πώς ο οικονομικός και διοικητικός φόρτος που βαρύνει την Κοινότητα, τις κυβερνήσεις των κρατών μελών, τις περιφερειακές και τις τοπικές αρχές, τους οικονομικούς παράγοντες και τους πολίτες ελαχιστοποιείται και είναι αναλογικός προς το στόχο της πρότασης. |

Επιλογή μέσων |

Προτεινόμενα μέσα: Κανονισμός. |

Δεν κρίθηκαν κατάλληλα άλλα μέσα για τον(τους) εξής λόγο(-ους). Ο προαναφερόμενος βασικός κανονισμός αντιντάμπινγκ και ο βασικός κανονισμός κατά των επιδοτήσεων δεν προβλέπει εναλλακτικές επιλογές. |

Δημοσιονομικές επιπτώσεις |

Η πρόταση δεν έχει καμία επίπτωση στον προϋπολογισμό της Κοινότητας. Τα μέτρα καταργούνται αναδρομικά. Για την επανείσπραξη ή την επιστροφή πρέπει να υποβληθεί αίτηση στις εθνικές τελωνειακές αρχές σύμφωνα με την ισχύουσα τελωνειακή νομοθεσία. |

1. Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την κατάργηση των δασμών αντιντάμπινγκ που επιβλήθηκαν με τον κανονισμό (EΚ) του Συμβουλίου αριθ. 1050/2002, της 13ης Ιουνίου 2002 [2], στις εισαγωγές οπτικών δίσκων με δυνατότητα εγγραφής καταγωγής Ταϊβάν και για την παροχή δυνατότητας της επανείσπραξης ή της επιστροφής τους και για την κατάργηση των αντισταθμιστικών δασμών που επιβλήθηκαν με τον κανονισμό (EΚ) του Συμβουλίου αριθ. 960/2003, της 2ας Ιουνίου 2003, [3] στις εισαγωγές οπτικών δίσκων με δυνατότητα εγγραφής καταγωγής Ινδίας, για την παροχή δυνατότητας της επανείσπραξης ή της επιστροφής τους και για την περάτωση της διαδικασίας όσον αφορά τις εισαγωγές αυτές

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας[4], και ιδίως το άρθρο 11 παράγραφος 3,

τον κανονισμό (ΕΚ) αριθ. 2026/97 του Συμβουλίου, της 6ης Οκτωβρίου 1997, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας (εφεξής «ο βασικός κανονισμός»)[5] και ιδίως το άρθρο 19,

την πρόταση που υπέβαλε η Επιτροπή μετά από διαβουλεύσεις με τη συμβουλευτική επιτροπή,

Εκτιμώντας τα ακόλουθα :

A. ΔΙΑΔΙΚΑΣΙΑ

2. Ισχύοντα μέτρα και αντικείμενο της επανεξέτασης

3. Οριστικοί δασμοί αντιντάμπινγκ που εφαρμόζονται στις εισαγωγές οπτικών δίσκων με δυνατότητα εγγραφής καταγωγής Ταϊβάν επιβλήθηκαν στις 18 Ιουνίου 2002[6] (εφεξής «η αρχική διαδικασία αντιντάμπινγκ») και κυμαίνονταν από 17,7% έως 38,5%. Τα εν λόγω μέτρα έληξαν αυτοδικαίως στις 18 Ιουνίου 2007[7].

4. Οριστικοί αντισταθμιστικοί δασμοί στις εισαγωγές CD-Rs καταγωγής Ινδίας επιβλήθηκαν στις 5 Ιουνίου 2003[8]. Ανέρχονταν στο 7,3% (εφεξής «η αρχική διαδικασία κατά των επιδοτήσεων»)

5. Προγενέστερες έρευνες όσον αφορά τις εισαγωγές CD-Rs καταγωγής Λαϊκής Δημοκρατίας της Κίνας, Χονγκ Κόνγκ και Μαλαισίας

6. Με την απόφαση 2006/753/EΚ, της 3ης Nοεμβρίου 2006, η Επιτροπή έδωσε πέρας σε διαδικασία αντιντάμπινγκ σχετικά με εισαγωγές οπτικών δίσκων με δυνατότητα εγγραφής («CD-Rs») καταγωγής της Λαϊκής Δημοκρατίας της Κίνας («ΛΔΚ»), Χονγκ Κονγκ και Μαλαισίας λόγω έλλειψης κοινοτικού συμφέροντος από την επιβολή των μέτρων (εφεξής «η απόφαση περάτωσης»)[9]. Κατέληξε στο συμπέρασμα ότι λόγω του χαμηλού μεριδίου αγοράς της κοινοτικής βιομηχανίας δεν προβλέπεται να αποκομίσει σημαντικά οφέλη από την επιβολή των μέτρων. Η επιβολή των μέτρων θεωρήθηκε συνεπώς δυσανάλογη λόγω των σημαντικών αρνητικών επιπτώσεων στους εισαγωγείς, διανομείς, εμπόρους λιανικής πώλησης και καταναλωτές.

7. Έναρξη επανεξέτασης

8. Η Επιτροπή κοινοποίησε με ανακοίνωση που δημοσιεύτηκε στις 22 Mαρτίου 2007 στην Επίσημη Εφημερίδα της Ευρωπαϊκής Ένωσης (εφεξής «η ανακοίνωση έναρξης»)[10] την έναρξη μερικής ενδιάμεσης επανεξέτασης των μέτρων αντιντάμπινγκ που εφαρμόζονται στις εισαγωγές οπτικών δίσκων με δυνατότητα εγγραφής καταγωγής Ταϊβάν και μερικής ενδιάμεσης επανεξέτασης των αντισταθμιστικών μέτρων που εφαρμόζονται στις εισαγωγές οπτικών δίσκων με δυνατότητα εγγραφής καταγωγής Ινδίας.

9. Οι επανεξετάσεις, οι οποίες άρχισαν με ιδία πρωτοβουλία της Επιτροπής, περιορίστηκαν αμφότερες στο πεδίο της εξέτασης του κοινοτικού συμφέροντος, με τη σχετική απόφαση που έχει ενδεχομένως αναδρομική ισχύ από την 5η Noεμβρίου 2006 και μετά, δηλαδή την ημερομηνία που τέθηκε σε ισχύ η απόφαση της περάτωσης. Για τους σκοπούς της διαδικαστικής αποτελεσματικότητας, η επανεξέταση τόσο των δασμών αντιντάμπινγκ που εφαρμόζονται στις εισαγωγές CD-Rs από το Ταϊβάν όσο και των αντισταθμιστικών δασμών που εφαρμόζονται στις εισαγωγές CD-Rs από την Ινδία συνδυάζονται σε μία έρευνα.

10. Όπως αναφέρεται παραπάνω, τα μέτρα αντιντάμπινγκ που επιβλήθηκαν στις εισαγωγές καταγωγής Ταϊβάν έληξαν στις 18 Ιουνίου 2007. Συνεπώς, η επανεξέταση όσον αφορά το Ταϊβάν έχει διακοπεί. Ωστόσο, πραγματοποιήθηκε επίσημα μέχρι την εν λόγω ημερομηνία και η Επιτροπή εξέτασε κυρίως το ερώτημα της αναδρομικής κατάργησης των δασμών που πληρώθηκαν μεταξύ της 5ης Νοεμβρίου 2006 και της 18ης Ιουνίου 2007.

11. Λόγω της ανάγκης για διαδικαστική αποτελεσματικότητα και προκειμένου να εξασφαλιστεί η γενική συνοχή των ενεργειών της, η Επιτροπή συνδύασε τα συμπεράσματα αμφότερων των εξετάσεων στον παρόντα κανονισμό.

12. Μέρη τα οποία αφορά η διαδικασία

13. Η Επιτροπή συνέστησε επίσημα στους κοινοτικούς παραγωγούς, εισαγωγείς και τους χρήστες καθώς και στους εξαγωγείς και αντιπροσώπους της Ινδίας και του Ταϊβάν την έναρξη της διαδικασίας. Έδωσε τη δυνατότητα στα ενδιαφερόμενα μέρη να εκθέσουν γραπτώς τις απόψεις τους και να ζητήσουν ακρόαση εντός της προθεσμίας που προβλεπόταν στην ανακοίνωση για την έναρξη διαδικασίας. Λόγω του γεγονότος ότι οι επανεξετάσεις έχουν περιοριστεί στις πτυχές του κοινοτικού συμφέροντος, η Επιτροπή κάλεσε μόνο τα μέλη που είναι εγκατεστημένα στην Κοινότητα, δηλαδή τους κοινοτικούς παραγωγούς, εισαγωγείς και χρήστες να συμπληρώσουν τα ερωτηματολόγια. Ελήφθησαν ερωτηματολόγια στα οποία απάντησαν ένας παραγωγός, 14 εισαγωγείς και 10 χρήστες.

14. Η Επιτροπή έλαβε επίσης επιστολή από την ευρωπαϊκή επιτροπή των κατασκευαστών CD-Rs («CECMA»), η οποία εκπροσωπούσε τον καταγγέλλοντα στην αρχική διαδικασία αντιντάμπινγκ και στην αρχική διαδικασία κατά των επιδοτήσεων και στις διαδικασίες που ολοκληρώθηκαν με την απόφαση περάτωσης – καθώς και επιστολή από τον πρώην αντιπρόσωπο της εταιρείας D όπως επισημάνθηκε στην απόφαση περάτωσης.

15. Επιπλέον, οι υπηρεσίες της Επιτροπής έλαβαν παρατηρήσεις από άλλα ενδιαφερόμενα μέρη, κυρίως από διανομείς και προμηθευτές ενός Ινδού εξαγωγέα.

16. Οι υπηρεσίες της Επιτροπής ανέλυσαν δεόντως όλες τις παρατηρήσεις και τα επιχειρήματα που προβλήθηκαν από τα ενδιαφερόμενα μέρη. Ωστόσο, λόγω της κατάστασης της κοινοτικής παραγωγής, τα συμπεράσματα της παρούσας επανεξέτασης θα περιοριστούν στην ταυτοποίηση του κοινοτικού τομέα παραγωγής.

17. Περίοδος έρευνας

18. Η έρευνα των πτυχών του κοινοτικού συμφέροντος κάλυψε την περίοδο από 1ης Ιανουαρίου 2006 έως 31 Δεκεμβρίου 2006 (εφεξής «η περίοδος της έρευνας] ή «ΠΕ»). Η εξέταση των τάσεων που είχαν σχέση με την αξιολόγηση του κοινοτικού συμφέροντος κάλυψε την περίοδο από 1ης Ιανουαρίου 2003 έως το τέλος της περιόδου έρευνας (εφεξής, «η εξεταζόμενη περίοδος»).

19. Υπό εξέταση προϊόν και ομοειδές προϊόν

20. Υπό εξέταση προϊόν

21. Το υπό επανεξέταση προϊόν είναι οπτικοί δίσκοι με δυνατότητα εγγραφής (CD-Rs) καταγωγής Ινδίας (εφεξής «το υπό εξέταση προϊόν») και υπάγεται σήμερα στον κωδικό ΣΟ ex 8523 40 11. Αυτός ο κωδικός ΣΟ αναφέρεται μόνο ενημερωτικά.

22. Το ίδιο προϊόν καταγωγής Ταϊβάν επανεξετάστηκε μεταξύ της 22ας Mαρτίου 2007 όταν δημοσιεύτηκε η ανακοίνωση έναρξης και της 18ης Ιουνίου 2007 όταν έληξαν οι δασμοί αντιντάμπινγκ που εφαρμόζονταν στις εισαγωγές CD-Rs από το Ταϊβάν.

23. Το υπό εξέταση προϊόν είναι δίσκος αποτελούμενος από πολυανθρακικό υλικό, επενδεδυμένο με χρωστική στρώση, στρώση αντανακλαστικού υλικού και στρώση προστατευτικού υλικού. Μολονότι η εγγραφή σε τέτοιους δίσκους μπορεί να γίνει σε διάφορα στάδια, οι εγγεγραμμένες πληροφορίες δεν μπορούν να διαγραφούν. Οι δίσκοι αποτελούν υποθέματα για οπτική αποθήκευση ψηφιακών δεδομένων ή μουσικής.

24. Οι CD-R διακρίνονται μεταξύ τους από τον τύπο των δεδομένων που αποθηκεύονται σ' αυτούς (CD-R δεδομένων και CD-R μουσικής), της χωρητικότητας, της ανακλαστικής μεταλλικής στρώσης και του εάν φέρουν ή όχι εκτύπωση. Όλα τα είδη CD-Rs έχουν τα ίδια φυσικά και τεχνικά χαρακτηριστικά και χρησιμοποιούνται για τους ίδιους σκοπούς. Επομένως θεωρήθηκε ότι αποτελούν ενιαίο προϊόν.

25. Ομοειδές προϊόν

26. Στο πλαίσιο της παρούσας διαδικασίας δεν έγιναν σχόλια που να αμφισβητούν τη συγκρισιμότητα των CD-Rs που εισάγονται ή παράγονται στην Κοινότητα. Για τους λόγους αυτούς, όλα τα είδη CD-Rs καταγωγής Ινδίας ή Ταϊβάν που παράγονται στην κοινότητα, θεωρούνται ως ομοειδές προϊόν με την έννοια του άρθρου 1 παράγραφος 4 του βασικού κανονισμού αντιντάμπινγκ και του άρθρου 1 παράγραφος 5 του βασικού κανονισμού κατά των επιδοτήσεων.

Β. ΚΟΙΝΟΤΙΚΗ ΠΑΡΑΓΩΓΗ ΚΑΙ ΚΟΙΝΟΤΙΚΗ ΒΙΟΜΗΧΑΝΙΑ

1. Κοινοτική παραγωγή και κοινοτική βιομηχανία στη διαδικασία που ολοκληρώθηκε με την απόφαση περάτωσης

27. Στις εν λόγω διαδικασίες (βλέπε αιτιολογική σκέψη 28, 58 και επόμ. της απόφασης περάτωσης), οι υπηρεσίες της Επιτροπής διαπίστωσαν ότι η κοινοτική παραγωγή με την έννοια του άρθρου 4 παράγραφος 1 του βασικού κανονισμού αποτελούνταν από 10 παραγωγούς. Μόνον ένας από αυτούς θεωρήθηκε ότι αποτελούσε τον κοινοτικό κλάδο παραγωγής με την έννοια του άρθρου 4 παράγραφος 1 και άρθρο 5 παράγραφος 4 του βασικού κανονισμού αντιντάμπινγκ (η εταιρεία Manufacturing Advanced Media («MAM-E»).

2. Κοινοτική παραγωγή και κοινοτικός κλάδος παραγωγής στις τρέχουσες διαδικασίες

28. Κανένας από τους παραγωγούς που θεωρούνταν ότι αποτελούσαν την κοινοτική παραγωγή στην απόφαση περάτωσης δεν συνεργάστηκε στην τρέχουσα διαδικασία.

29. Επιπλέον, η Επιτροπή έλαβε αποδείξεις ότι η μοναδική εταιρεία που αποτελεί τον κοινοτικό κλάδο παραγωγής στη διαδικασία η οποία οδήγησε στην απόφαση περάτωσης υποβλήθηκε σε διαδικασία εκκαθάρισης. Αυτό επιβεβαιώθηκε στην επιστολή που απεστάλη από τον πρώην εκπρόσωπό της. Η Επιτροπή έλαβε επίσης αντίγραφο δικαστικής απόφασης για την έναρξη διαδικασίας εκκαθάρισης, με την οποία έπαυσαν οι δραστηριότητες της εταιρείας. Το ερωτηματολόγιο που απεστάλη από την Επιτροπή επιστράφηκε με την ένδειξη – «liquidation judiciaire» (δικαστική εκκαθάριση).

30. Εξάλλου, η ευρωπαϊκή επιτροπή των κατασκευαστών CD-Rs («CECMA»), μολονότι δήλωσε ότι ήταν υπέρ της συνέχισης επιβολής μέτρων, δεν υπέβαλε ερωτηματολόγιο ή τεκμήριο εξ ονόματος κάποιου κοινοτικού παραγωγού – μέλους της εν λόγω ένωσης.

31. Μια άλλη εταιρεία (Εταιρεία A, όπως ταυτοποιήθηκε στην απόφαση περάτωσης) ενημέρωσε την Επιτροπή ότι έπαυσε την παραγωγή στην Κοινότητα.

32. Τέλος, η Επιτροπή έλαβε επίσης απάντηση από την εταιρεία B (όπως ταυτοποιήθηκε στην απόφαση περάτωσης). Δεν υποβλήθηκε κανένα τεκμήριο που θα αμφισβητούσε τα ευρήματα που ορίζονται στην απόφαση περάτωσης, δηλαδή ότι η εταιρεία B δεν πρέπει να συμπεριληφθεί στον ορισμό του κοινοτικού κλάδους παραγωγής και ότι η παραγωγή της πρέπει να αποκλειστεί από τον ορισμό της κοινοτικής παραγωγής (βλέπε αιτιολογική σκέψη 40 της απόφασης περάτωσης).

33. Για τους λόγους αυτούς συμπεραίνεται ότι δεν υπάρχει εναπομένουσα κοινοτική βιομηχανία και συνεπώς δεν υπάρχει κοινοτικό συμφέρον.

Γ. ΑΝΑΔΡΟΜΙΚΗ ΙΣΧΥ

34. Ενόψει των ανωτέρω ευρημάτων, τα μέτρα αντιντάμπινγκ που εφαρμόζονται στις εισαγωγές οπτικών δίσκων με δυνατότητα εγγραφής καταγωγής Ταϊβάν και τα αντισταθμιστικά μέτρα που εφαρμόζονται στις εισαγωγές οπτικών δίσκων με δυνατότητα εγγραφής καταγωγής Ινδίας πρέπει να καταργηθούν με αναδρομική ισχύ μέχρι την ημερομηνία έναρξης ισχύος της απόφασης περάτωσης.

35. Συνεπώς, οι οριστικοί δασμοί αντιντάμπινγκ που πληρώθηκαν ή καταβλήθηκαν στους λογαριασμούς, σύμφωνα με τον κανονισμό (EΚ) αριθ. 1050/2002 του Συμβουλίου, της 13ης Ιουνίου 2002, για τις εισαγωγές οπτικών δίσκων με δυνατότητα εγγραφής CDR), καταγωγής Ταϊβάν και οι οριστικοί αντισταθμιστικοί δασμοί που πληρώθηκαν ή καταβλήθηκαν σε λογαριασμό, σύμφωνα με τον κανονισμό (EΚ) αριθ. 960/2003 του Συμβουλίου, της 2ας Ιουνίου 2003 για τις εισαγωγές οπτικών δίσκων με δυνατότητα εγγραφής καταγωγής Ινδίας, και που έχουν τεθεί σε ελεύθερη κυκλοφορία από την 5η Nοεμβρίου 2006 πρέπει να επανεισπραχθούν ή να επιστραφούν.

36. Για την επανείσπραξη ή επιστροφή πρέπει να υποβληθεί αίτηση στις εθνικές τελωνειακές αρχές σύμφωνα με την ισχύουσα τελωνειακή νομοθεσία.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Καταργούνται οι δασμοί αντιντάμπινγκ στις εισαγωγές οπτικών δίσκων με δυνατότητα εγγραφής (CD-R) καταγωγής Ταϊβάν που επιβλήθηκαν με τον κανονισμό (EΚ) αριθ. 1050/2002 του Συμβουλίου, της 13ης Ιουνίου 2002 και οι αντισταθμιστικοί δασμοί στις εισαγωγές οπτικών δίσκων με δυνατότητα εγγραφής (CD-R) καταγωγής Ινδίας που επιβλήθηκαν με τον κανονισμό (EΚ) αριθ. 960/2003 του Συμβουλίου, της 2ας Ιουνίου 2003.

Άρθρο 2

Περατώνονται οι διαδικασίες κατά των επιδοτήσεων όσον αφορά τις εισαγωγές οπτικών δίσκων με δυνατότητα εγγραφής (CD-R) καταγωγής Ινδίας.

Άρθρο 3

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης .

Το άρθρο 1 εφαρμόζεται από τις 5 Νοεμβρίου 2006.

Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

[1] ΕΕ C 66 της 22.3.2007, σ. 16.

[2] ΕΕ L 160 της 18.6.2002, σ. 2.

[3] ΕΕ L 138 της 5.6.2003, σ. 1.

[4] ΕΕ L 56 της 6.3.1996, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2117/2005 (ΕΕ L 340 της 23.12.2005).

[5] ΕΕ L 288 της 21.10.97, σ. 1, όπως τροποποιήθηκε τελευταία με τον κανονισμό (EΚ) αριθ. 461/2004 (ΕΕ L 77 της 13.3.2004, σ. 12).

[6] ΕΕ L 160 της 18.6.2002, σ. 2.

[7] ΕΕ C 130 της 12.6.2007, σ. 17.

[8] ΕΕ L 138 της 5.6.2003, σ. 1.

[9] ΕΕ L 305 της 4.11.2006, σ.15.

[10] ΕΕ C 66 της 22.3.2007, σ. 16.